CELEX: 62010TA0564
Language: hu
Date: 2014-06-26 00:00:00
Title: T-564/10. sz. ügy: A Törvényszék 2014. június 26-i ítélete – Quimitécnica.com és de Mello kontra Bizottság (Verseny — Kartellek — A foszfáttartalmú takarmányok európai piaca — Bírságok — Részletekben történő megfizetés — Bankgarancia létrehozását előíró bizottsági határozat — Indokolási kötelezettség — Arányosság)

11.8.2014   
            
            
               HU
            
            
               Az Európai Unió Hivatalos Lapja
            
            
               C 261/22
            
         A Törvényszék 2014. június 26-i ítélete – Quimitécnica.com és de Mello kontra Bizottság
   (T-564/10. sz. ügy) (1)
   
   ((Verseny - Kartellek - A foszfáttartalmú takarmányok európai piaca - Bírságok - Részletekben történő megfizetés - Bankgarancia létrehozását előíró bizottsági határozat - Indokolási kötelezettség - Arányosság))
   2014/C 261/43
   Az eljárás nyelve: portugál
   
      Felek
   
   
      Felperesek: Quimitécnica.com – Comércio e Indústria Química, SA (Lordelo, Portugália) és José de Mello – Sociedade Gestora de Participações Sociais, SA (Lisszabon, Portugália) (képviselők: J. Calheiros és A. de Albuquerque ügyvédek)
   
      Alperes: Európai Bizottság (képviselők: B. Mongin, V. Bottka és F. Ronkes Agerbeek meghatalmazottak, segítőjük: Marques Mendes ügyvéd)
   
      Az ügy tárgya
   
   Az EUMSZ 101. cikk és az EGT-megállapodás 53. cikkének alkalmazására vonatkozó eljárással (COMP/38.866 – „foszfáttartalmú takarmány”-ügy) kapcsolatos, 2010. július 20-i C (2010) 5004 végleges bizottsági határozat által a felperesekre kiszabott bírság megfizetéséről szóló 2010. október 8-i, állítólagosan a Bizottság számvitelért felelős tisztviselője levelében foglalt határozat azon részének megsemmisítése iránti kérelem, amelyben az említett levél hosszú lejáratú „AA” minősítéssel rendelkező banknál bankgarancia létrehozását írja elő annak érdekében, hogy helyt adjon a bírság részletekben történő megfizetése iránti kérelemnek.
   
      Az ítélet rendelkező része
   
   
               1)
            
            
               A Törvényszék a keresetet elutasítja.
            
         
               2)
            
            
               A Quimitécnica.com – Comércio e Indústria Química, SA és a José de Mello – Sociedade Gestora de Participações Sociais, SA maguk viselik a saját költségeiket, valamint az Európai Bizottság részéről felmerült költségeket.
            
         
      (1)  HL C 55., 2011.2.19.